CELEX: 32012D0819
Language: sl
Date: 2012-12-19 00:00:00
Title: 2012/819/EU, Euratom: Izvedbeni sklep Komisije z dne 19. decembra 2012 o spremembi Odločbe 90/182/Euratom, EGS o pooblastitvi Združenega kraljestva, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (notificirano pod dokumentarno številko C(2012) 9556)

21.12.2012   
            
            
               SL
            
            
               Uradni list Evropske unije
            
            
               L 352/62
            
         IZVEDBENI SKLEP KOMISIJE
   z dne 19. decembra 2012
   o spremembi Odločbe 90/182/Euratom, EGS o pooblastitvi Združenega kraljestva, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene
   (notificirano pod dokumentarno številko C(2012) 9556)
   (Besedilo v angleškem jeziku je edino verodostojno)
   (2012/819/EU, Euratom)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti člena 13 Uredbe,
   ob upoštevanju naslednjega:
   
               (1)
            
            
               Države članice, ki so 1. januarja 1978 za transakcije iz dela B Priloge X uporabljale oprostitev plačila davka, lahko na podlagi člena 371 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (2) za navedene transakcije še naprej uporabljajo oprostitev plačila davka pod pogoji, ki so takrat veljali v zadevni državi članici. Te transakcije je treba upoštevati pri določitvi osnove za sredstva iz naslova DDV.
            
         
               (2)
            
            
               V primeru Združenega kraljestva je Komisija na podlagi Uredbe (EGS, Euratom) št. 1553/89 sprejela Odločbo 90/182/Euratom, EGS (3) o pooblastitvi Združenega kraljestva z učinkom od 1. januarja 1989, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene.
            
         
               (3)
            
            
               Komisija je Združeno kraljestvo pozvala, naj preveri, ali sta navedeni pooblastitvi, odobreni Združenemu kraljestvu brez izrecne časovne omejitve, še vedno potrebni, in to potrdi Komisiji. Združeno kraljestvo je potrdilo, da pooblastitev o uporabi približnih ocen za transakcije iz točke 7 dela B Priloge X k Direktivi 2006/112/ES zaradi spremenjene metodologije ni več potrebna.
            
         
               (4)
            
            
               Zaradi jasnosti in preglednosti pravil Unije bi bilo treba določbe, ki so zastarele ali so prenehale veljati, razveljaviti.
            
         
               (5)
            
            
               Ukrepi iz tega sklepa so v skladu z mnenjem Svetovalnega odbora za lastna sredstva –
            
         SPREJELA NASLEDNJI SKLEP:
   Člen 1
   Odločba 90/182/Euratom, EGS se razveljavi.
   Člen 2
   Ta sklep je naslovljen na Združeno kraljestvo Velika Britanija in Severna Irska.
   
      V Bruslju, 19. decembra 2012
      
         
            Za Komisijo
         
         Janusz LEWANDOWSKI
         
            Član Komisije
         
      
   
   
      (1)  UL L 155, 7.6.1989, str. 9.
   
      (2)  UL L 347, 11.12.2006, str. 1.
   
      (3)  UL L 99, 19.4.1990, str. 33.